כשאומרים 'סבוריאה', מתכוונים בדרך כלל ל'סבוריאה דרמטיטיס'. בלטינית פירוש המילה סבוריאה הוא "זרימת חלב", ואילו המילה דרמטיטיס פירושה "דלקת של העור". ואכן, סבוריאה דרמטיטיס היא מצב דלקתי כרוני בעור הפוגע בשכבות העליונות של העור ומתאפיינת ביצירה ובהפרשה מוגברת של חלב שומני (סבום) מבלוטות החלב בעור.
המחלה מופיעה לרוב לאחר גיל ההתבגרות, כשעיקר השכיחות שלה הוא בקרב גילאי 40. זוהי מחלה כרונית הנמשכת שנים, אך יש בה תקופות של הטבה, בעיקר בקיץ, ואילו בחורף חלה בדרך כלל החמרה.